
Osa Hariduse tänavast ümbernimetamine Vaestemaja tänavaks

1. Asjaolud ja menetluse käik
Aastatel 1994-1995 anti Narva Linnavolikogu otsustega vanalinnas mitmele tänavale tagasi vanad tänavanimetused. 19.07.2010 pöördus Sergei Vikentjev Narva Linnavalitsuse Arhitektuuri- ja Linnaplaneerimise Ameti poole ettepanekuga, nimetada osa Hariduse tänavast ümber Vaestemaja tänavaks, nii nagu seda nimetati enne II Maailmasõda. 
Osa Hariduse tänavast ümbernimetamine puudutab 3 munitsipaalomandist: Hariduse tänava lõiku 1 ja 2 ning ühekorruselist kivimaja aadressil Hariduse tn 2.

Narva Linnavalitsuse nimekomisjon kiitis 04.10.2010 üksmeelselt heaks osa Hariduse tänavast ümbernimetamise- ajaloolise nimega Vaestemaja tänav.  Narva Linnavalitsuse Linnavara- ja Majandusamet  kiitis 02.12.2010 kirjaga heaks  osa Hariduse tänavast ümbernimetamise.
Vastavalt Narva Linnavolikogu 06.05.2010 määrusele nr 20 „Kohanime määramise kord“ on 20.01.2011 Narva linna ja Narva Linnavalitsuse Arhitektuuri- ja Linnaplaneerimise Ameti veebileheküljel avalikustatud teatis, kavatsusega anda tänava ühele osale tagasi ajalooline nimi. Esitatud teatise kohta ei tulnud ettenähtud aja jooksul ettepanekuid ega vastuväided. 
2. Õiguslikud alused
2.1  Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja  § 6 lõike l  järgi kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.

2.2 Narva linna põhimääruse p 4.4.33 ja Narva Linnavolikogu 06.05.2010 määruse nr 20 „Kohanime määramise kord“ punkti 2.1 alusel Narva linna tänavate ümbernimetamine on Linnavolikogu pädevuses.
3. Otsus
Nimetada ümber  Karja tänava ja Pimeaia tänava vahel asetsev osa Hariduse tänavast Vaestemaja tänavaks (skeem lisatud).
4. Rakendussätted
4.1 Narva Linavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2 Käesolev otsus jõustub seadusega sätestatud korras.

4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates otsuse teatavakstegemisest.

Mihhail Stalnuhhin

Linnavolikogu esimees
Lisa  Narva Linnavolikogu  _________ 2011 otsuse nr _____ juurde 

Vaestemaja tänava asukohaskeem

